31999R0639
L 082/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 639/1999 НА КОМИСИЯТА
от 25 март 1999 година
относно разрешаване на нова добавка в храните за животни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките при храненето на животни (1), последно изменена с Регламент (ЕО) № 45/1999 на Комисията (2), и по-специално член 9й и член 3 от нея,
като има предвид, че Директива 70/524/ЕИО предвижда, че може да се разрешат нови добавки или нова употреба на разрешени добавки, вземайки под внимание напредъка в научно-техническото познание;
като има предвид, че новата добавка, принадлежаща към групата „Микроелементи“, и по-конкретно към елемента „Мед-Cu“, е тествана успешно в някои държави-членки; като има предвид, че новата добавка следва да бъде временно разрешена;
като има предвид, че може временно да се разрешат нови добавки или нова употреба на разрешени добавки, ако при допустимото им ниво в храните за животни, тяхното използване не води до неблагоприятно въздействие върху здравето на хората и животните или върху околната среда, и не причинява вреда на потребителите чрез промяна на характеристиките на животинските продукти, ако наличието им в храните за животни може да се контролира, и ако е разумно да се приеме, предвид наличните резултати, че тяхното включване в състава на храните за животни има благоприятен ефект върху характеристиките на тези храни за животни и върху животинската продукция;
като има предвид, че предвидените в настоящия регламент мерки са в съответствие със становището на Постоянния комитет по храните за животни,
ПРИЕ НАСТОЯЩИЯ РЕГЛАМЕНТ:
Член 1
Субстанцията „мед-лизинов сулфат“, принадлежаща към групата „микроелементи“, елемент Е4 „Мед-Cu“, може да бъде разрешена като добавка в храните за животни, съгласно Директива 70/524/ЕИО, при условията, посочени в приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Прилага се от 1 април 1999 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 март 1999 година.